PATVIRTINTA

Raseinių Viktoro Petkaus progimnazijos direktoriaus

2025 m. kovo d.

įsakymu Nr. V-24E-

**PSICHOLOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Viktoro Petkaus progimnazijos psichologo pareigybė yra priskiriama specialistų (4) pareigybės grupei.

2. Pareigybės lygis – A1.

3. Pareigybės paskirtis – prevencinėmis priemonėmis stiprinti vaikų/mokinių psichologinį atsparumą ir psichikos sveikatą, skatinti saugios ir palankios ugdymuisi aplinkos progimnazijoje kūrimą, padėti vaikams/mokiniams, mokytojams, kitiems progimnazijos darbuotojams atgauti dvasinę darną, gebėjimą gyventi ir mokytis, aktyviai bendradarbiaujant su jų tėvais (globėjais, rūpintojais).

4. Pareigybės pavaldumas – direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI PSICHOLOGUI**

5. Psichologas turi atitikti šiuos specialius reikalavimus:

* 1. turėti psichologijos bakalauro ir psichologijos magistro kvalifikacinius laipsnius arba psichologo kvalifikaciją (specialybę), įgytą baigus studijas pagal vienos pakopos aukštojo mokslo programas.
	2. gebėti teikti psichologinę pagalbą vaikams/mokiniams, turintiems specialiųjų ugdymosi poreikių;
	3. gebėti inicijuoti ir dalyvauti įgyvendinant progimnazijos bendruomenei aktualias psichologinių problemų prevencijos priemones;
	4. gebėti bendradarbiauti su mokytoju, specialiuoju pedagogu, logopedu, socialiniu pedagogu, kitais specialistais ir vaikų/mokinių tėvais (globėjais, rūpintojais) bei dirbti su jais komandoje, sprendžiant vaiko/mokinio problemas;
	5. gebėti koordinuoti progimnazijos bendruomenės narių elgesį patyčių ir smurtinio elgesio atveju;
	6. nustatyti vaiko/mokinio psichologines, asmenybės ir ugdymosi problemas ir padėti jas spręsti;
	7. stiprinti mokytojų, kitų progimnazijos darbuotojų, tėvų (globėjų, rūpintojų) gebėjimą bendrauti su vaikais/mokiniais, turinčiais psichologinių problemų;
	8. padėti laiduoti palankias psichologines sąlygas vaiko/mokinio ugdymo(si) procese;
	9. gebėti naudoti psichologinio vertinimo metodikas;
	10. mokėti naudotis informacinėmis technologijomis;
	11. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija) (su vėlesniais pakeitimais) reikalavimus;
	12. gebėti taikyti dokumentų rengimo taisykles;
	13. mokėti savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų/mokinių problemas;
	14. mokėti kaupti, sisteminti, apibendrinti informaciją ir rengti išvadas;
	15. mokėti suteikti pirmąją medicininę pagalbą;
	16. žinoti saugos darbe, priešgaisrinės saugos, elektros saugos reikalavimus;
	17. laikytis progimnazijos darbo tvarkos taisyklių;
	18. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti;
	19. vadovautis Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvoje Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą, šiuo pareigybės aprašymu ir kitais progimnazijos direktoriaus įsakymais patvirtintais vidaus dokumentais.

**III SKYRIUS**

**PSICHOLOGO FUNKCIJOS**

1. Psichologas atlieka šias tiesioginio darbo funkcijas:

6.1. atlieka mokinio Pagalbos ir (ar) ugdymosi poreikių vertinimą:

6.1.1. atlieka psichologinį mokinio vertinimą, nustato mokinio asmenybės ir ugdymosi galias, sunkumus ir problemas, susijusias su ugdymo(si) kontekstu;

6.1.2. dalyvauja vykdant pirminį ugdymosi poreikių įvertinimą ir (ar) teikia reikalingą informaciją dėl specialiųjų ugdymosi poreikių įvertinimo;

6.2. konsultuoja Pagalbos gavėjus ir jų tėvus (globėjus, rūpintojus) ir (ar) veda jiems užsiėmimus:

6.2.1. numato tiesioginio poveikio būdus mokiniui, turinčiam psichologinių ir (ar) ugdymosi problemų (taip pat ir smurtą patyrusiam bei smurtavusiam), ir taiko psichologinio konsultavimo technikas;

6.2.2. konsultuoja mokinio tėvus (globėjus, rūpintojus) dėl mokinio psichologinių ir (ar) ugdymosi problemų, teikia jiems rekomendacijas;

6.2.3. šviečia mokinius, jų tėvus (globėjus, rūpintojus) vaiko raidos psichologijos, pedagoginės ir socialinės psichologijos, mokinių psichologinių problemų prevencijos klausimais;

6.3. vykdo krizių intervenciją ir postvenciją, kartu su pedagoginių psichologinių tarnybų specialistais, teikia pagalbą mokiniams siekiant veiksmingesnio mokinio grįžimo į jam įprastą gyvenimo, funkcionavimo lygį.

7. Psichologas atlieka šias netiesioginio darbo funkcijas:

7.1. bendradarbiauja dėl psichologinių problemų prevencijos įgyvendinimo progimnazijoje su už prevencinę veiklą progimnazijoje atsakingais darbuotojais, kitais švietimo pagalbos specialistais bei kitomis psichologinių problemų prevenciją vykdančiomis įstaigomis bei organizacijomis:

7.1.1. padeda progimnazijos vadovui įvertinti psichologinių problemų prevencijos poreikį atliekant mokyklos bendruomenės grupių tyrimą;

7.1.2. padeda rengti prevencines priemones, parinkti ir progimnazijos vadovui pasiūlyti prevencines programas, kurios gali būti įgyvendinamos progimnazijoje identifikavus psichologines problemas ir priėmus sprendimus;

7.1.3. bendradarbiauja dėl prevencinių priemonių ir prevencinių programų, susijusių su psichikos sveikata, įgyvendinimo progimnazijoje;

7.2. bendradarbiauja, šviečia, teikia rekomendacijas dėl mokinių psichologinių ir (ar) ugdymosi problemų progimnazijos mokytojams ir kitiems su mokinio ugdymu ir (ar) švietimo pagalba susijusiems asmenims progimnazijoje ir/ar už jos ribų;

7.3. teikia ir gauna informaciją apie mokinius, turinčius psichologinių, asmenybės ir (ar) ugdymo problemų, suinteresuotiems asmenims/iš suinteresuotų asmenų ar institucijoms/iš institucijų teisės aktų nustatyta tvarka;

7.4. dalyvauja progimnazijoje atliekant aktualius tyrimus;

7.5. dalyvauja progimnazijos vaiko gerovės komisijoje;

7.6. tobulina profesines kompetencijas, reikalingas progimnazijos psichologo funkcijoms atlikti;

7.7. pagal reikalavimus tvarko ir pildo Pagalbos gavėjų žurnalą;

7.8. pagal kompetenciją kartu su mokytojais ir kitais švietimo pagalbos specialistais rengia ir įgyvendina individualaus ugdymo plano mokiniui Pagalbos dalį, prireikus padeda koordinuoti individualaus ugdymo plano vykdymą ir (ar) paskyrus progimnazijos vadovui atlieka koordinuojančio asmens funkcijas;

7.9. renka, analizuoja ir profesiniais tikslais naudoja informaciją, reikalingą Pagalbai mokiniams teikti;

7.10. dalyvauja formuojant teigiamą progimnazijos bendruomenės  požiūrį į įtrauktį, padeda geriau pažinti mokinių įvairovę ir jų poreikius;

7.11. vykdo kitus progimnazijos vadovo nenuolatinio pobūdžio pavedimus, susijusius su progimnazija psichologo veikla.

**IV SKYRIUS**

**ATSAKOMYBĖ**

1. Psichologas atsako už:
	1. tinkamą psichologinės pagalbos teikimą, kokybišką savo funkcijų vykdymą;
	2. kokybišką dokumentų tvarkymą;
	3. vaikų/mokinių, turinčių specialiųjų ugdymosi poreikių, programų vykdymą;
	4. progimnazijos direktoriaus įsakymų, nurodymų savalaikį vykdymą;
	5. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;
	6. tvarkingą priemonių naudojimą;
	7. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;
	8. korektišką gautų duomenų panaudojimą, turimos informacijos konfidencialumą, savo darbo kokybę bei mokinių saugumą savo darbo metu;
	9. progimnazijos nuostatų vykdymą;
	10. kvalifikacijos ir žinių tobulinimą.
2. Psichologas už atliktus darbus atsiskaito direktoriaus pavaduotojui ugdymui.
3. Psichologui gali būti taikoma drausmės, materialinė atsakomybė, jeigu jis:
	1. aplaidžiai vykdė savo pareigas;
	2. pažeidė darbo drausmę;
	3. darbe girtavo, rūkė, naudojo narkotikus, amoraliai elgėsi;
	4. grubiai, nepagarbiai elgėsi su mokiniais, jų tėvais (globėjais, rūpintojais), mokytojais ir kitais progimnazijos darbuotojais;
	5. savo veiksmais ar neveiklumu padarė progimnazijai moralinę ar materialinę žalą, pakenkė progimnazijos įvaizdžiui;
	6. naudojo neleistinus darbo metodus;
	7. naudojo spaudimą ir sankcijas ugdytiniams, jų tėvams (globėjams, rūpintojams) mokytojams.
4. Psichologas už savo pareigų nevykdymą atsako darbo tvarkos taisyklių ir Lietuvos Respublikos įstatymų nustatyta tvarka.
5. Psichologas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_